**แนวปฏิบัติการเขียน มคอ.5**

แนวปฏิบัติสำหรับการเขียน มคอ.5 นี้ จัดทำขึ้นเพื่อเป็นแนวทางสำหรับให้อาจารย์ผู้รับผิดชอบรายวิชาศึกษา ประกอบการเขียน มคอ.5 แนวปฏิบัตินี้จะอธิบายความหมาย และวิธีการเขียนแต่ละหัวข้อ เรียงลำดับตามเอกสาร มคอ.5 ของวิทยาลัยพยาบาลบรมราชชนนี ชลบุรี ทั้งนี้กลุ่มวิชาการประสงค์จะให้อาจารย์ศึกษาไปพร้อมๆ กับการเขียน ในบางหัวข้อผู้จัดทำได้ยกตัวอย่างข้อความ /แนวทาง/ประโยคให้อาจารย์อาจเลือกใช้ หรือปรับใช้ให้เหมาะสมกับรายวิชาที่รับผิดชอบ

**หมวดที่ 1 ข้อมูลทั่วไป**

**1. รหัสและชื่อรายวิชา**

ให้ระบุรหัสและชื่อรายวิชาให้ถูกต้อ***ง***ตามที่กำหนดไว้ในหลักสูตรทั้งภาษาไทยและภาษาอังกฤษ

**2. รายวิชาที่ต้องเรียนก่อนรายวิชานี้**

ไม่มี

**3. อาจารย์ผู้รับผิดชอบและกลุ่มเรียน (section)**

ให้ระบุชื่อ-สกุล ผู้รับผิดชอบรายวิชาและผู้สอน พร้อมทั้งวุฒิการศึกษาสูงสุด เช่น พยาบาล ศาสตรมหาบัณฑิต และหากมีการแบ่งกลุ่มเรียนให้ระบุด้วยว่าอาจารย์ผู้สอนท่านใดสอนกลุ่มใด เช่น

***3.1 อาจารย์ผู้รับผิดชอบรายวิชา*** *อ.ดร.ทุติยรัตน์ รื่นเริง ครุศาสตรดุษฎีบัณฑิต*

***3.2 อาจารย์ผู้สอนภาคทฤษฎี***

***3.2.1*** *อ.อารีย์ สุขก้องวารี พยาบาลศาสตรมหาบัณฑิต*

***3.2.2*** *อ.ดร.ลัดดา เหลืองรัตนมาศ ปรัชญาดุษฎีบัณฑิต*

***3.2.3*** *อ.ดร.เพ็ญพรรณพิทักษ์สงคราม**ครุศาสตรดุษฎีบัณฑิต*

***3.2.4*** *อ.เอกพจน์ สืบญาติ การศึกษามหาบัณฑิต*

***3.2.5*** *อ.ดร.ทุติยรัตน์ รื่นเริง* *ครุศาสตรดุษฎีบัณฑิต*

***3.3 อาจารย์ผู้สอนภาคทดลอง***

*กลุ่มที่ 1 อ.ดร.สมพร รักความสุข ปรัชญาดุษฎีบัณฑิต*

*กลุ่มที่ 2 อ.สุวรรณา วุฒิรณฤทธิ์* *พยาบาลศาสตรมหาบัณฑิต*

*กลุ่มที่ 3 อ.ดร.ลัดดา เหลืองรัตนมาศ ปรัชญาดุษฎีบัณฑิต*

**4. ภาคการศึกษา/ปีการศึกษาที่เปิดสอนรายวิชา**

ให้ระบุภาคการศึกษา ชั้นปี และปีการศึกษาที่จัดให้นักศึกษาเรียนตามแผนการจัดการศึกษา (Master plan) เช่น *ภาคการศึกษาที่ 1 ชั้นปีที่ 3 ปีการศึกษา 2558*

**5. สถานที่เรียน**

ให้ระบุชื่อสถานที่ทั้งหมดที่ใช้เป็นสถานที่เรียนรายวิชานี้

**หมวดที่ 2 การจัดการเรียนการสอนเปรียบเทียบกับแผนการสอน**

**1. แผนการสอน**

ให้ระบุหัวข้อ จำนวนชั่วโมงตามแผนสอน จำนวนชั่วโมงที่สอนจริง และระบุสาเหตุที่การสอนจริงต่างจากแผนการสอนหากมีความแตกต่างเกิน 25% โดยเขียนในรูปแบบของตารางที่กำหนดให้ ทั้งนี้ข้อมูลในช่องหัวข้อ และจำนวนชั่วโมงตามแผนสอน ต้องเป็นข้อมูลที่ตรงกับที่ได้เขียนไว้/วางแผนไว้ในมคอ.3 ส่วนข้อมูลในช่องจำนวนชั่วโมงที่สอนจริง ให้ลงข้อมูลเวลาสอนที่เกิดขึ้นจริงหลังจากเสร็จสิ้นการเรียนการสอนรายวิชานั้นๆ และในช่องระบุสาเหตุที่การสอนจริงต่างจากแผนการสอนหากมีความแตกต่างเกิน 25% ให้เขียนเหตุผลเฉพาะบทหรือหัวข้อที่ทำให้ใช้ชั่วโมงการสอนต่างจากที่กำหนดไว้ หากบทหรือหัวข้อใด ชั่วโมงการสอนที่สอนจริงตรงกับชั่งโมงการสอนที่กำหนดไว้ ไม่ต้องเขียนเหตุผลลงในช่องนั้น ดังตัวอย่าง

|  |  |  |  |
| --- | --- | --- | --- |
| ***หัวข้อ*** | ***จำนวนชั่วโมง***  ***ตามแผน***  ***การสอน*** | ***จำนวน***  ***ชั่วโมงที่***  ***สอนจริง*** | ***ระบุสาเหตุที่การสอนจริงต่างจากแผนการสอนหากมีความแตกต่างเกิน 25%*** |
| ***บทที่ 1 บทนำ***  *1.1 แนวคิดเกี่ยวกับการวิจัย*  *1.2 ความหมายของการวิจัย*  *1.3 จรรยาบรรณของนักวิจัย*  *1.4 ประเภทของการวิจัย*  *1.5 ขั้นตอนการวิจัย*  *1.6 ปัญหาการวิจัย* | *2* | *2* | *-* |
| ***บทที่ 2 ความเป็นมาและความสำคัญของปัญหา วัตถุประสงค์ และเอกสารและงานวิจัยที่เกี่ยวข้อง***  *2.1 ความเป็นมาและความสำคัญของปัญหา*  *2.2 วัตถุประสงค์การวิจัย*  *2.3 เอกสารและงานวิจัยที่เกี่ยวข้อง* | *2* | *4* | *การวิเคราะห์กรณีศึกษาใช้เวลานานกว่าแผนที่วางไว้ เนื่องจากนักศึกษาไม่มีพื้นความรู้ในเรื่องที่เรียนมาก่อน ทำให้ใช้เวลาในการวิเคราะห์*  *นานกว่าที่ควรจะเป็น* |

**2. หัวข้อที่สอนที่ไม่ครอบคลุมตามแผน**

ถ้ามี ให้ใส่หัวข้อที่สอนไม่ครอบคลุม และบอกเหตุผลที่สอนได้ไม่ครอบคลุม ถ้าไม่มีให้เขียนว่า “ไม่มี”

**3. ประสิทธิผลของวิธีการสอนที่ทำให้เกิดผลการเรียนรู้ตามที่ระบุไว้ในรายละเอียดของรายวิชา**

ให้ระบุหัวข้อมาตรฐานประสิทธิผลการเรียนรู้ วิธีการสอนที่ระบุในรายละเอียดของรายวิชา ประสิทธิผล และอุปสรรคของการใช้กลยุทธ์ พร้อมทั้งข้อเสนอแนะในการแก้ไข โดยเขียนในรูปแบบของตารางที่กำหนดให้ ทั้งนี้ในหัวข้อมาตรฐานผลการเรียนรู้ ให้เขียนมาตรฐานผลการเรียนรู้ (LO) ในแต่ละด้านจนครบทั้ง 5 ด้าน ในหัวข้อวิธีการสอนที่ระบุในรายละเอียดของรายวิชา ให้นำเอาวิธีการสอนที่ได้ออกแบบไว้ในมคอ.3 หมวดที่ 4 การพัฒนาผลการเรียนรู้ของนักศึกษา โดยเอาข้อมูลวิธีการสอนที่เขียนไว้ ตามมาตรฐานผลการเรียนรู้แต่ละด้านมาใส่ให้ครบถ้วน ในหัวข้อประสิทธิผลให้ใสเครื่องหมาย 🗸 ลงในช่องมี/ไม่มี หากวิธีการสอนที่ระบุไว้ มี/ไม่มีประสิทธิผลในการสอน และในหัวข้อของการใช้กลยุทธ์ พร้อมข้อเสนอแนะในการแก้ไข ให้เขียนอุปสรรคหากการสอนนั้นมีอุปสรรคเรื่องใดในการสอน พร้อมเขียนข้อเสนอแนะที่ได้แก้ไขในขณะสอนหรือวางแผนแก้ไขในการสอนครั้งต่อไป ดังตัวอย่าง

|  |  |  |  |  |  |
| --- | --- | --- | --- | --- | --- |
| ***มาตรฐาน ประสิทธิผล***  ***ผลการเรียนรู้*** | ***วิธีการสอนที่ระบุใน***  ***รายละเอียดของรายวิชา*** | ***ประสิทธิผล*** | | | ***อุปสรรคของการใช้กลยุทธ์ พร้อมข้อเสนอแนะในการแก้ไข*** |
| ***มี*** | ***ไม่มี*** | |
| *1. คุณธรรม*  *จริยธรรม* | *1. วิเคราะห์กรณีศึกษา*  *2. โครงงาน (Project)*  *3. มอบหมายให้บันทึกการเรียนรู้* | *🗸* |  | | *-* |
| *2. ความรู้* | *1. บรรยาย*  *2. วิเคราะห์กรณีศึกษา*  *3. มอบหมายให้เขียนโครงร่างการวิจัย*  *4. โครงงาน (Project)*  *5. มอบหมายให้บันทึกการเรียนรู้* | *🗸* | |  | *-* |
| *3. ทักษะทางปัญญา* | *1. วิเคราะห์กรณีศึกษา*  *2. มอบหมายให้เขียนโครงร่างการวิจัย*  *3. โครงงาน (Project)* | *🗸* | |  | *- นักศึกษาเชื่อมโยงความรู้จากการเรียนทฤษฎีไปสู่การลงมือปฏิบัติจริงไม่ได้*  *- นักศึกษาบางกลุ่มยังวิเคราะห์กรณีศึกษาได้ไม่สมบูรณ์ ข้อเสนอแนะ*  *- อาจารย์ที่ปรึกษากลุ่มทดลองต้องกระตุ้นนักศึกษาที่ยังไม่สามารถนำความรู้ไปสู่การปฏิบัติได้จริงเป็นรายบุคคล พร้อมทั้งแนะนำให้ไปพบอาจารย์ผู้สอนเนื้อหาในเรื่องนั้นให้ทบทวนให้เข้าใจเพื่อการนำไปใช้ในการลงมือปฏิบัติในภาคทดลองได้จริงตามกระบวนการวิจัย*  *- อาจารย์ผู้สอน และเพื่อนนักศึกษาช่วยกันเติมเต็มในส่วนที่นักศึกษาบางกลุ่มวิเคราะห์กรณีศึกษาได้ไม่สมบูรณ์* |

**4. ข้อเสนอการดำเนินการเพื่อปรับปรุงวิธีการสอน**

เขียนข้อสรุปโดยภาพรวมจากข้อ 3 ว่าต้องปรับเปลี่ยน/ปรับปรุงวิธีการสอนใดใหม่หรือไม่ หรือยังคงเห็นว่าควรใช้วิธีการสอนแบบเดิมแต่ปรับคุณภาพในเรื่องอื่นๆ เช่น สื่อการสอน การจัดกระบวนการเรียนรู้ เพื่อให้นักศึกษาเกิดการเรียนรู้ได้ดีขึ้น

**หมวดที่ 3 สรุปผลการจัดการเรียนการสอนของรายวิชา**

1. จำนวนนักศึกษาที่ลงทะเบียนเรียน (ณ วันหมดกำหนดการเพิ่มถอน)………คน

ใส่จำนวนนักศึกษาที่ลงทะเบียนเรียนในรายวิชานี้

2. จำนวนนักศึกษาที่คงอยู่เมื่อสิ้นสุดภาคการศึกษา……..คน

ใส่จำนวนนักศึกษาที่คงอยู่เมื่อสิ้นสุดการเรียนการสอนวิชานี้

3. จำนวนนักศึกษาที่ถอน (W)……….คน

4. การกระจายของระดับคะแนน (เกรด)

ให้เขียนลงในหัวข้อตามตารางที่กำหนด โดยให้ใส่ระดับคะแนน (เกรด) ที่กำหนดไว้ และใส่จำนวนนักศึกษาแยกตามเกรด พร้อมทั้งคิดเป็นร้อยละจากจำนวนนักศึกษาทั้งหมดที่เรียนในรายวิชานี้ ดังตัวอย่าง

|  |  |  |
| --- | --- | --- |
| ***ระดับคะแนน*** | ***จำนวน*** | ***คิดเป็นร้อยละ*** |
| *A* | *5* | *6.67* |
| *B+* | *18* | *24.00* |
| *B* | *28* | *37.33* |
| *C+* | *19* | *25.33* |
| *C* | *5* | *6.67* |
| *D +* | *-* | *-* |
| *D* | *-* | *-* |
| *F* | ***-*** | ***-*** |
| *ไม่สมบูรณ์ (I)* | *-* | *-* |
| *ผ่าน (P,S)* | *-* | *-* |
| *ตก (U)* | *-* | *-* |
| *ถอน (W)* | *-* | *-* |

**5. ปัจจัยที่ทำให้ระดับคะแนนผิดปกติ**

ให้เขียนเหตุผลหากมีระดับคะแนนผิดปกติว่าเกิดจากสาเหตุใด เช่น ไม่มีนักศึกษาได้เกรด A ในรายวิชานี้เลย เพราะอะไร เป็นต้น หากไม่มีระดับคะแนนผิดปกติให้ใส่ว่า “ไม่มี”

**6. ความคลาดเคลื่อนจากแผนการประเมินที่กำหนดไว้ในรายละเอียดรายวิชา**

ให้เขียนใส่ในตารางที่กำหนดโดยให้ระบุว่ามีแผนการประเมินอะไรที่คลาดเคลื่อนจากที่กำหนดไว้ใน มคอ.3 เช่น การกำหนดสัดส่วนการประเมินผล วิธีการประเมินผล เป็นต้น หากไม่มี ให้ใส่ว่า “ไม่มี” ดังตัวอย่าง

|  |  |  |
| --- | --- | --- |
| ***ด้าน*** | ***ความคลาดเคลื่อน*** | ***เหตุผล*** |
| *วิธีการประเมินผล*  *การเรียนรู้* | *การทำงานกลุ่มและผลงานกลุ่ม* | *ความทั่วถึงในการตรวจสอบการมีส่วนร่วมของนักศึกษาทุกคนในการทำงานกลุ่มไม่สามารถทำการประเมินนักศึกษาทุกคนได้ร้อยเปอร์เซ็นต์* |

**7. การทวนสอบผลสัมฤทธิ์ของนักศึกษา**

ให้เขียนการทวนสอบผลสัมฤทธิ์ของนักศึกษาตามที่กำหนดไว้ใน มคอ. 3 หมวดที่ 7 ข้อ 7.4 การทวนสอบมาตรฐานผลสัมฤทธิ์ของนักศึกษาในรายวิชา โดยเขียนลงในตารางที่กำหนด ซึ่งหากการทวนสอบผลสัมฤทธิ์ไม่มีกระบวนการใดผิดพลาด ให้สรุปผลว่า กระบวนการทวนสอบผลสัมฤทธิ์ของนักศึกษาไม่พบข้อผิดพลาด แต่หากกระบวนการทวนสอบผลสัมฤทธิ์ของนักศึกษาพบข้อผิดพลาดให้ระบุว่าพบข้อผิดพลาดอย่างไร และดำเนินการแก้ไขอย่างไร ดังตัวอย่าง

|  |  |
| --- | --- |
| **วิธีการทวนสอบ** | **สรุปผล** |
| - นำผลการประเมินตามเกณฑ์การประเมินผล  ของรายวิชาของนักศึกษาให้คณะกรรมการทวนสอบการดำเนินการสอนและทวนสอบมาตรฐานผลการเรียนรู้ระดับรายวิชาตรวจสอบ และลงนามรับรอง ก่อนบันทึกเกรดในฐานข้อมูลงานทะเบียน และตรวจสอบความถูกต้องในการบันทึกเกรด และยืนยันเกรด ก่อนพิมพ์ผลการบันทึกเกรดให้งานทะเบียนและประมวลการศึกษา | - คณะกรรมการทวนสอบการดำเนินการสอนและทวนสอบมาตรฐานผลการเรียนรู้ระดับรายวิชา และลงนามรับรองผลการทวนสอบตามเกณฑ์การประเมินผลของรายวิชา (หากคณะกรรมการทวนสอบฯ มีข้อเสนอแนะให้ดำเนินการปรับแก้ในขั้นตอนใด อย่างไรให้ระบุ ไว้ด้วย) |

**หมวดที่ 4 ปัญหาและผลกระทบต่อการดำเนินการ**

**1. ประเด็นด้านทรัพยากรประกอบการเรียนและสิ่งอำนวยความสะดวก**

ให้เขียนลงในตารางที่กำหนด โดยใส่ว่าแหล่งทรัพยากรประกอบการเรียนและสิ่งอำนวยความสะดวก อะไรที่เป็นอุปสรรคต่อการเรียนรู้ เช่น หนังสือ สถานที่เรียน เป็นต้น และถ้ามีอุปสรรคให้ระบุว่ามีผลกระทบต่อการเรียนรู้อย่างไร มีการแก้ไขอย่างไรในขณะเรียน หรือวางแผนแก้ไขอย่างไรในการเรียนครั้งต่อไปถ้าไม่มีให้ระบุว่า “ไม่มี” ดังตัวอย่าง

|  |  |
| --- | --- |
| ***อุปสรรคในการใช้แหล่งทรัพยากรประกอบ***  ***การเรียนและสิ่งอำนวยความสะดวก*** | ***ผลกระทบต่อการเรียนรู้*** |
| *ไม่มี* | *ไม่มี* |

**2. ประเด็นด้านการบริหารและองค์กร**

ให้เขียนลงในตารางที่กำหนด โดยใส่ว่าด้านการบริหารและองค์กร อะไรที่เป็นอุปสรรคต่อการเรียนรู้ เช่น ผู้รับผิดชอบรายวิชาขาดการประสานงานกับผู้สอน ผู้สอนขาดการประสางานกับผู้เรียน ผู้สอน/ผู้เรียนขาดการบริหารเวลา เป็นต้น และถ้ามีอุปสรรคให้ระบุว่ามีผลกระทบต่อการเรียนรู้อย่างไร มีการแก้ไขอย่างไรในขณะเรียน หรือวางแผนแก้ไขอย่างไรในการเรียนครั้งต่อไปถ้าไม่มีให้ระบุว่า “ไม่มี” ดังตัวอย่าง

|  |  |
| --- | --- |
| ***อุปสรรคด้านการบริหารและองค์กร*** | ***ผลกระทบต่อการเรียนรู้*** |
| *นักศึกษาบางกลุ่มไม่สามารถใช้เวลาที่จัดให้ตามตารางทำรายงานวิจัยได้เสร็จสมบูรณ์* | *นักศึกษาต้องใช้เวลาในช่วงปิดภาคการศึกษามานำเสนอผลงานวิจัยทดแทนเวลาที่กำหนดไว้เดิม* |

**หมวดที่ 5 การประเมินรายวิชา**

**1. ผลการประเมินรายวิชาโดยนักศึกษา**

**1.1 ข้อวิพากษ์ที่สำคัญจากผลการประเมินโดยนักศึกษา**

ให้เขียนความคิดเห็น หรือข้อเสนอแนะที่ได้จากการประเมินผลหลังจากสิ้นสุดการเรียนการสอนรายวิชานี้โดยนักศึกษา ดังตัวอย่าง

***1.1 ข้อวิพากษ์ที่สำคัญจากผลการประเมินโดยนักศึกษา***

*1.1.1 ได้เรียนรู้เกี่ยวกับขั้นตอน กระบวนของการทำงานวิจัย จรรยาบรรณของนักวิจัยการวิเคราะห์ข้อมูลโดยใช้โปรแกรมคอมพิวเตอร์ ซึ่งสามารถนำไปใช้ประโยชน์ในการพัฒนาวิชาชีพพยาบาล และศึกษาต่อ*

*1.1.2 วิชานี้เป็นวิชาที่ทำให้ได้เรียนรู้องค์ความรู้หลายๆด้าน เช่น การค้นคว้าหาความรู้จากแหล่งต่างๆ การทำหนังสือราชการ*

*1.1..3 รูปแบบวิธีการสอนของอาจารย์ผู้สอน มีการสรุปเนื้อหาบทเรียนให้นักศึกษาเข้าใจได้ง่ายขึ้น*

*1.1.4 วิชาวิจัยทางการพยาบาล ไม่ควรจัดในภาคการศึกษาที่มีการเรียนการสอนรายวิชาอื่นที่ต้องทำชิ้นงานเช่นเดียวกันกับรายงานวิจัย เพราะทำให้มีเวลาในการเรียนรู้การทำรายงานวิจัยได้ ไม่เต็มที่*

*1.1.5 ได้เรียนรู้การทำงานเป็นทีม ความสามัคคีในการทำงานกลุ่ม ฝึกความเป็นผู้นำและผู้ตามที่ดี การยอมรับความคิดเห็นของผู้อื่น การร่วมมือกันทำงานให้สำเร็จ*

*1.1.6 การทำงานวิจัยช่วยฝึกให้นักศึกษาได้มีการศึกษาค้นคว้าข้อมูลที่น่าเชื่อถือ ฝึกการคิดอย่างมีเหตุผล คิดอย่างเป็นระบบ คิดวิเคราะห์ คิดสร้างสรรค์ และการวางแผนทำงานอย่างเป็นระบบ*

**1.2 ความเห็นของอาจารย์ผู้สอนต่อข้อวิพากษ์ตามข้อ 1.1**

ให้เขียนความเห็นของอาจารย์ผู้รับผิดชอบรายวิชา/ผู้สอนต่อข้อวิพากษ์ของนักศึกษาในข้อ 1.1 ดังตัวอย่าง

***1.2 ความเห็นของอาจารย์ผู้สอนต่อข้อวิพากษ์ตามข้อ 1.1***

*1.2.1 ในปีการศึกษาต่อไป จะยังคงจัดให้นักศึกษาได้เรียนรู้กระบวนการวิจัยผ่านการเรียนภาคทฤษฎีไปสู่การปฏิบัติจริง โดยเน้นให้นักศึกษามีการทำงานเป็นกลุ่ม เพื่อส่งเสริมทักษะการคิดวิเคราะห์ การทำงานเป็นทีม การติต่อประสานงาน การเข้าใจความแตกต่างของบุคคล ความคิดสร้างสรรค์ การสืบค้นข้อมูล ซึ่งเป็นวิธีการที่ช่วยพัฒนาให้นักศึกษาเกิดทักษะศตวรรษที่ 21*

*1.2.2 สิ่งที่นักศึกษาประเมินตรงกับความคิดเห็นของผู้สอนซึ่งต้องปรับปรุงในปีการศึกษาต่อไป*

**2. ผลการประเมินรายวิชาโดยวิธีอื่น**

**2.1 ข้อวิพากษ์ที่สำคัญจากผลการประเมินโดยวิธีอื่น**

ให้เขียนความคิดเห็น หรือข้อเสนอแนะที่ได้จากการประเมินผลหลังจากสิ้นสุดการเรียนการสอนรายวิชานี้จากแหล่งอื่น เช่น ผู้สอน ผู้รับผิดชอบรายวิชา เป็นต้น ดังตัวอย่าง

***2.1 ข้อวิพากษ์ที่สำคัญจากผลการประเมินโดยวิธีอื่น***

*ได้มีการประเมินรายวิชาจากผู้สอนภาคทดลอง ซึ่งมีข้อวิพากษ์ที่สำคัญคือนักศึกษา บางกลุ่มไม่ค่อยติดตามผลงานของตนเองหลังจากส่งงานให้อาจารย์ที่ปรึกษาตรวจเพื่อนำไปแก้ไขให้ถูกต้อง ทำให้การทำงานวิจัยล่าช้าไม่เป็นไปตามกำหนดเวลา*

**2.2 ความเห็นของอาจารย์ผู้สอนต่อผลข้อวิพากษ์ตามข้อ 2.1**

มีความเห็นสอดคล้องกัน

**หมวดที่ 6 แผนการปรับปรุง**

**1. ความก้าวหน้าของการปรับปรุงการเรียนการสอนตามที่เสนอในรายงาน/รายวิชาครั้งที่ผ่านมา**

ให้เขียนลงในตารางที่กำหนด โดยในส่วนของแผนการปรับปรุงของภาคเรียน/ปีการศึกษาที่ผ่านมา ให้นำเอาแผนที่เขียนไว้ใน มคอ.3 หมวดที่ 2 จุดมุ่งหมายและวัตถุประสงค์ ข้อ 2.2 วัตถุประสงค์ในการพัฒนา/ปรับปรุงรายวิชา โดยนำข้อความในช่อง “แนวทางการพัฒนา/ปรับปรุง” มาใส่ในช่องแผนการปรับปรุงของภาคเรียน/ปีการศึกษาที่ผ่านมา และเมื่อสิ้นสุดการเรียนการสอนวิชานี้ที่ผ่านมาตามแผนที่ดำเนินการปรับปรุงแล้ว ผลการดำเนินการเป็นเช่นไรให้ระบุในช่อง “ผลการดำเนินการ” ดังตัวอย่าง

|  |  |
| --- | --- |
| ***แผนการปรับปรุงของภาคเรียน/ปีการศึกษาที่ผ่านมา*** | ***ผลการดำเนินการ*** |
| *แบ่งเนื้อหาการสอบระหว่างสอบกลางภาคและปลายภาค อย่างละ 4 บท* | *เป็นไปตามแผน โดยมีการแบ่งเนื้อหาการสอบระหว่างสอบกลางภาคและปลายภาค อย่างละ 4 บท ทำให้นักศึกษามีเวลาทำความเข้าใจในเนื้อหาที่อ่านได้ดีขึ้น* |
| *สอนโดยใช้ตัวอย่างงานวิจัยมาเป็นสื่อในการสอนให้นักศึกษาเกิดการเรียนรู้* | *เป็นไปตามแผน**โดยให้นักศึกษาค้นคว้างานวิจัยมานำเสนอและอาจารย์ใช้งานวิจัยที่นักศึกษาค้นคว้ามาเป็นสื่อในการสอนให้นักศึกษาเกิดการเรียนรู้ร่วมกัน แต่นักศึกษาบางส่วนยังไม่สามารถเชื่อมโยงความรู้จากทฤษฎีไปสู่การปฏิบัติได้เนื่องจากขาดความสนใจในขณะเรียน และขาดการทบทวน หลังเรียน* |

|  |  |
| --- | --- |
| ***แผนการปรับปรุงของภาคเรียน/ปีการศึกษาที่ผ่านมา*** | ***ผลการดำเนินการ*** |
| *จัดกิจกรรมการเรียนการสอนโดยอิง EREC IF MODEL ซึ่งเป็นการส่งเสริมให้นักศึกษามีทักษะศตวรรษที่ 21 เพิ่มมากขึ้น* | *เป็นไปตามแผน โดยมีการให้นักศึกษาได้เรียนรู้ประสบการณ์จริง มีการเขียนบันทึกการเรียนรู้ในลักษณะของการสะท้อนคิด มีการร่วมมือทำงานเป็นกลุ่ม ได้เรียนรู้วัฒนธรรมจากการติดต่อประสานการเก็บข้อมูลงานวิจัย และการเก็บข้อมูลจากกลุ่มตัวอย่างที่มีลักษณะที่หลากหลาย มีการค้นคว้าข้อมูลจากแหล่งข้อมูลที่หลากหลายเพื่อใช้ในการทำรายงานการวิจัย และการสอนที่ให้นักศึกษามีส่วนร่วมในการกิจกรรมการสอนมากขึ้นทำให้นักศึกษาไม่เบื่อและสนใจเรียนมากขึ้น* |

**2. การดำเนินการอื่น ๆ ในการปรับปรุงรายวิชา**

ให้เขียนการดำเนินการใดๆ เพื่อการปรับปรุงรายวิชา ดังตัวอย่าง

*ประชุมอาจารย์ผู้สอนเพื่อรับทราบรายละเอียดของรายวิชา และผลการแระเมินในปีการศึกษาที่ผ่านมา และแผนการดำเนินการในปีการศึกษานี้*

**3. ข้อเสนอแผนการปรับปรุงสำหรับภาคเรียน/ปีการศึกษาต่อไป**

ให้เขียนลงในตารางที่กำหนด โดยในช่องกิจกรรมที่ต้องการ ให้ใส่กิจกรรมที่เป็นแผนการปรับปรุงสำหรับภาคเรียน/ปีการศึกษาต่อไป โดยกิจกรรมนี้เป็นกิจกรรมที่เป็นผลมาจากหมวดที่ 5 การประเมินผลรายวิชา ซึ่งเกิดจากการประเมินโดยนักศึกษา และโดยวิธีอื่น ทั้งในด้านบวกและด้านลบ พร้อมทั้งใส่วันที่กิจกรรมดังกล่าวจะสิ้นสุด พร้อมทั้งผู้รับผิดชอบกิจกรรม ดังตัวอย่าง

|  |  |  |
| --- | --- | --- |
| ***กิจกรรมที่ต้องการ*** | ***วันสิ้นสุดกิจกรรม*** | ***ผู้รับผิดชูอบ*** |
| *1. ออกแบบการจัดการเรียนการสอนโดยแบ่งเนื้อหาของบทเรียนที่ใช้สอบในการสอบกลางภาคและปลายภาคอย่างละ 4 บท*  *2. ออกแบบกิจกรรมการเรียนการสอนที่สามารถส่งเสริมและพัฒนาทักษะศตวรรษที่ 21 ของนักศึกษา โดยในภาคทฤษฎีให้นักศึกษาได้เรียนรู้ด้วยการฝึกการคิดวิเคราะห์งานวิจัย และในภาคทดลองแบ่งกลุ่มให้นักศึกษาทำรายงานวิจัย เพื่อพัฒนาทักษะด้านการอ่าน การเขียน การใช้หลักสถิติ การคิดวิเคราะห์ การคิดสร้างสรรค์ การทำงานเป็นทีม การติดต่อประสานงาน การเข้าใจความแตกต่างของบุคคล การปรับตัว การใช้โปรแกรมคอมพิวเตอร์พื้นฐาน การถ่ายทอดข้อมูล การนำเสนอผลงานด้วยการผลิตสื่อ Power point ความรับผิดชอบในการทำงานให้สำเร็จตามเป้าหมาย* | *เสร็จก่อนเปิดสอน 2 สัปดาห์* | *อาจารย์ผู้รับผิดชอบรายวิชา* |

**4. ข้อเสนอแนะของอาจารย์ผู้รับผิดชอบรายวิชาต่ออาจารย์ผู้รับผิดชอบหลักสูตร**

ให้เขียนสิ่งที่ผู้รับผิดชอบรายวิชาต้องการเสนอให้ผู้รับผิดชอบหลักสูตรปรับปรุงเพื่อประโยชน์ในการเรียนการสอนของรายวิชานี้ ดังตัวอย่าง

*ให้มีการจัดสรรงบประมาณเพื่อจัดซื้อวารสารทางการพยาบาล สื่อการสอน และฐานข้อมูลทางการพยาบาลที่เกี่ยวข้องกับรายวิชานี้*

ชื่ออาจารย์ผู้รับผิดชอบรายวิชา : ให้ใส่ชื่อ-นามสกุลของผู้รับผิดชอบรายวิชานี้

ลงชื่อ: …………………………………. วันที่รายงาน วันที่……. เดือน................ พ.ศ. ………..

(วันที่รายงานให้ลงวันที่ส่งรายงานนี้ให้ผู้รับผิดชอบหลักสูตร โดยต้องส่งภายใน 30 วันหลังสอบปลายภาครายวิชานี้เสร็จสิ้น)

ชื่อผู้รับผิดชอบหลักสูตร : ดร.ทุติยรัตน์ รื่นเริง

ลงชื่อ: ………………………………….. วันที่รับรายงาน วันที่ …… เดือน…………พ.ศ. ………

(วันที่รับรายงานให้ลงวันที่รับรายงานนี้จากผู้รับผิดชอบรายวิชา โดยต้องอยู่ภายใน 30 วันหลังสอบปลายภาครายวิชานี้เสร็จสิ้น)